《怀亨父》
宋代·赵汝燧

两年只影潇湘去，料想尘埃白发侵。久雨千山秋得意，西风一雁客关心。

或于梦里陪谈笑，每向人前问信音。忆昔赓诗岩桂下，花开今日叹孤斟。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。